Det ble avholdt styremøte nr 10-11 i Momarken-selskapene 25-11 på Quality Resort & Spa, Strømstad. Samtlige styremedlemmer med unntak av Even Elvenes og Ole Jonny Solberg deltok. I deres forfall møtte Inger Skaaret. Fra administrasjonen deltok daglig leder Knut Ekhaugen.

Driftsselskapet.

Referatet fra forrige møte ble enstemmig godkjent uten merknader.

Administrasjonens orientering.

Det ble orientert om følgende saker:

* Omsetningsrapport pr uke 46
* ØT’s Travgalla
* Utvalget som ser på den variable provisjonen i inntektsfordelingsmodellen hvor Knut Ekhaugen er valgt til leder
* Innstallering av nye baneterminaler

For øvrig ble orienteringen tatt til etterretning.

Regnskapsrapport pr oktober.

Forhåndsutsendt regnskapsrapport med kommentarer ble kort gjennomgått og kommentert av daglig leder.

Rapporten med kommentarer ble tatt til etterretning.

Andre referatsaker.

Styreleder refererte fra Rådsmøte NR 23-11.

Eventuelt.

Ingen saker ble tatt opp.